open-index/open-wikipedia-markdown huggingface dataset:
Trebonijan Gal

**Gaj Vibije Trebonijan Gal** (rođen 206. godine - umro u avgustu 253. godine) bio je rimski car od 251. do 253, u zajedničkoj vladi sa svojim sinom Volusijanom. 

Trebonijan Gal je rođen u Italiji, u senatorskoj familiji. Imao je dva deteta u braku sa Afinijom Geminom Bebinom: budućeg cara Volusijana, i kći, Vibiju Galu. Trebonijan je postao sufektni konzul a 250. godine postao je upravink Gornje Mezije, što pokazuje da je car Decije Trajan imao poverenja u njega. U Gornjoj Meziji, Trebonijan Gal je imao važnu ulogu u sprečavanju Gota da pljačkaju preko Dunava. Postao je i popularan u vojsci. 

1. jula 251. godine, Decije Trajan i njegov savladar Herenije Etruskus poginuli su u bici kod Abrita. Kada je vojska čula za ovo, proglasila je Trebonijana Gala za cara, uprkos tome što je postojao još jedan sin Decija Trajna, Hostilijan. Trebonijan Gal je usvojio Hostilijana, kako bi izbegao građanski rat. Međutim, dok je Trebonijan Gal bio na putu za Rim, izbila je kuga u gradu i mladi Hostilijan je podlegao. Tada je Trebonijan Gal imenovao za savladara svog sina Volusijana. 

Kada je stigao u Rim, Trebonijan Gal je pokušao da se izbori sa posledicama bolesti. Izgleda da je i neke hrišćane tada izložio progonu. 

Na Istoku, persijski kralj Šapur I napao je i osvojio Siriju. Na Dunatu, Goti su i dalje pljačkali, uprkos ugovoru iz 251. godine. Vojska nije bila zadovoljna, i kada je Emilijan, upravnik dve Mezije i Panonije, pobedio Gote, vojska ga je proglasila za cara. Trebonijan Gal se pripremio za odbranu i zatražio da se rimska vojska sa Rajne povuče prema Italiji. Trebonijan Gal i Volusijan su bili ubijeni od strane sopstvenih vojnika, koji su procenili da Emilijan ima više šanse da postane car.
Bitka na planini Bijelog vuka

**Bitka na planini Bijelog vuka** (白狼山之戰; pinyin: Bóláng Shān zhī zhàn * ili * Báiláng Shān zhī zhàn) se odigrala za vrijeme kraja dinastije Han godine 207. između snaga kineskog gospodara rata Cao Caoa na jednoj, te nomadskih Wuhuana u savezu sa gospodarima rata Yuan Shangom i Yuan Xijem na drugoj strani. Wuhuane, koji su pod vodstvom poglavice Taduna koristili kaos tadašnje Kine kako bi pljačkali, pustošili i osvajali područja na njenim sjevernim granicama, su Yuan Shang i Yuan Xi stavili u svoju službu u nastojanju da se osvete Cao Caou za poraz kod Guandua 200. i ponovno uspostave hegemoniju nad sjevernom Kinom koju je dotada držao njihov otac Yuan Shao. Cao Cao je Wuhuane smatrao dovoljno ozbiljnom prijetnjom da poduzme veliki pohod protiv njih, pri čemu su mu velike poteškoće stvorile poplave, koje su zapriječile uobičajene primorske rute u zemlju Wuhuana. Zbog toga je Cao Cao prisiljen izvesti dugi i riskantni marš preko gornjeg toka rijeke Luan; Wuhuani, koji su držali područja na jugu su bili potpuno iznenađeni kada se Cao Caova vojska pojavila u njihovoj pozadini. U bitci je njihova vojska brzo razbijena, a Tadun poginuo; Yuan Shang i Yuan Xi su nešto kasnije pogubljeni u Liadongu od strane gospodara rata Gongsun Kanga kod koga su se pokušali skloniti. Pobjeda je dugoročno osigurala granice Cao Caovog područja i kasnije države Cao Wei, dok su dotle dominantni Wuhuani za nekoliko generacija apsorbirani u Kineze ili Xianbei plemena.

## Napomene

## Literatura
* Chen Shou. *[[Zapisi Tri kraljevstva]]*.
* 
* 
*
Tadun

**Tadun** (? -207) bio je poglavica Wuhuana, nomadskog naroda koji je živio na sjevernim granicama Kine u doba kraja dinastije Han. Bio je nećak poglavice Qiulijua te stupio na čelo plemenskog saveza nakon njegove smrti. Tadun je brzo sklopio savez sa Yuan Shaom, gospodarom rata koji je krajem 190-ih dominirao sjeverom Kine, pružajući mu podršku u obliku trupa ili napada na njegove suparnike. Pod Tadunom su Wuhuani, koristeći kaos i kolaps kineske carske vlasti, brzo proširili svoju teritoriju. Nakon smrti Yuan Shaoa, Tadun je sklopio savez sa njegovim sinom Yuan Shangom, koji se nastojao osvetiti Cao Caou za očev poraz u bitci kod Guandua 200. Godine 207. je zbog toga Cao Cao pokrenuo veliki pohod protiv Wuhuana koji je završen bitkom na planini Bijelog vuka. U njoj su Wuhuani potpuno poraženi, a sam Tadun poginuo. Njegovi preživjeli suplemenici su ušli u Cao Caovu službu, a nekoliko generacija iza Tadunove smrti su Wuhuani asimilirani u Kineze ili Xianbei plemena.

## Povezano
* Popis ličnosti Tri kraljevstva
Lü Kuang

**Lü Kuang** (? -207) bio je kineski vojskovođa iz doba kraja dinastije Han koji je zajedno sa bratom Lü Xiangom služio gospodara Yuan Shaoa, a kasnije i njegove sinove. Nakon Yuan Shaove smrti 202. su braća prešla u službu Yuan Shaovog sina Yuan Shanga, ali je on sa njima postupao loše, pa su prebjegli njegovom bratu Yuan Tanu, koji je nešto kasnije postao vazal Cao Caoa. Yuan Tan se poslije pobunio protiv Caoa, ali su braća ostala u Caovoj službi. Godine 207. su na čelu 10.000 ljudi su iz Runan napali područja pod vlašću Liu Beija u Xiniyeu. Tamo su Liu Beijeve generale izazvali na dvoboj; izazov je prihvaćen, a Lü Kuang je potom ubijen od Zhao Yuna, dok je Lü Xiang ubijen od Zhang Feija.

## Povezano
* Popis ličnosti Tri kraljevstva
Liu Shan

**Liu Shan**, (koga se često pogrešno navodi kao **Liu Chan**), (207–271) bio je drugi i posljednji car kineske države Shu Han, jednog od Tri kraljevstva. Bio je sin prvog cara i osnivača države Liu Beija, a na prijestolje je došao u dobi od šesnaest godina. Tada je povjeren na brigu nizu Liu Beijevih ministara koji su otada vladali kao regenti, a među kojima su se isticali kancelar Zhuge Liang i carski sekretar Li Yan. Tokom Liu Shanove vladavine je poduziman veliki broj pohoda protiv sjeverne države Cao Wei, prvenstveno od strane Zhuge Lianga i njegovog nasljednika Jiang Weija, ali oni su uglavnom završavali bez uspjeha. Nakon što je vojska države Cao Wei pod Deng Aijem iznenada napala Chengdu, prijestolnicu Shua, Liu Shan se predao i priznao njihove vladare kao svoje sizerene. Nakon toga je odveden u prijestolnicu Weija Luoyang, gdje mu udijeljena formalna titula Vojvoda Anle. Tamo je proveo ostatak života uživajući državne počasti prije nego što jeumro prirodnom smrću 271.

Liu Shan je u kineskim historijama također poznat po imenu "A Dou" (阿斗), koga je nosio u djetinjstvu, a koje se u kineskom govoru danas koristi kao sinonim za krajnje nesposobne ličnosti. Dio historičara smatra da je Liu Shan bio retardiran, dok dio smatra kako je zapravo bio vješt manipulator i nastojao balansirati sukobljene frakcije na svom dvoru. Neki historičari, pak, smatraju da je nakon poraza od Cao Wei glumio retardiranost kako bi pobjednike uvjerio da mu nemaju razloga oduzeti život. Chen Shou, autor *Zapisa Tri kraljevstva*, je, pak, utvrdio da je Liu Shan bio jedini vladar koji nije imao službenog dvorskog historičara, što je značajno otežalo detaljnije opise države Shu Han.

## Reference

## Vanjske veze
* Translation of the biography of Liu Shan in the ''Chronicles of the Three Kingdoms'' at Empire Divided
Tay (rijeka)

**Tay** čita se **Tej** (škotsko-gelski: *Tatha*) je sa svojih 193 km. najduža
rijeka u Škotskoj i sedma po dužini rijeka u Ujedinjenom Kraljevstvu.
## Geografija
Tay izvire u zapadnoj Škotskoj na sjevernim padinama planine Ben Lui, zatim teče na istok preko Highlandsa, kroz jezera Loch Dochhart, Loch Lubhair i Loch Tay, te nastavlja kroz kotlinu u centru Škotske prije nego što skrene na jugoistok kod Pertha i ulije se u estuarij Firth of Tay, između 
Pertha i Dundeeja. 

Uzvodno od Loch Taya rijeka teče pod imenom **Fillan** i **Dochart**.

Sliv Taya velik je oko 6,216 km², i proteže se najvećim dijelom po Highlandsu, točnije po teritoriju 
Područnih vijeća Highland, Argyll i Bute, Perth i Kinross i  
Dundee.
## Reference

## Vanjske veze

* ''River Tay'' na portalu Encyclopædia Britannica
Donja Britanija

**Donja Britanija** () bila je rimska provincija uspostavljena na području današnje sjeverne Engleske od strane Severske dinastije krajem 2. ili početkom 3. vijeka. Nastala je podjelom provincije Britanija koja je dotada sadržavala sva područja Britanije pod rimskom vlašću. Sjedište joj je bilo u Eborakumu (današnji York). Južna područja se postala provincija Britannia Superior. Vjeruje se da je car Septimije Sever podijelio ili namjeravao Britaniju dijelom kako bi je lakše branio od napada od strane barbara sjeverno od Hadrijanovog zida, a dijelom da spriječi preveliku koncentraciju trupa u rukama jednog čovjeka koji bi mogao ugroziti carsku vlast, kao što se dogodilo sa guvernerom Britanije Klodijem Albinom u Godini pet careva. Nije potpuno jasno da li je do podjele došlo pod vlašću Septimija ili njegovog sina Karakale. Donja Britanija je postojala sve do 296. kada je car Dioklecijan proveo još jednu reorganizaciju Carstva i podijelio je na provincije Britannia Secunda (sa sjedištem u Eburakumu) i Flavia Caesarensis (sa sjedištem u Lindumu, današnji Lincoln.
208.

__NOTOC__
Godina **208.** (**[[rimske brojke|CCVIII]]**) bila je prijestupna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Aurelija i Gete** (ili, rjeđe, **godina 961. ''[[Ab urbe condita]]***). Oznaka 208. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Karakala|Marko Aurelije Antonin August]] i njegov brat [[Publius Septimius Geta|Publije Septimije Geta Cezar]] služe kao [[rimski konzul]]i.
* [[Rimsko Carstvo|Rimski]] car [[Septimije Sever]] se iskrcava u [[Rimska Britanija|Britaniji]] i okuplja vojsku od 20.000 ljudi sa kojom prelazi [[Hadrijanov zid]] i napreduje kroz današnju istočnu [[Škotska|Škotsku]]. [[Rimska vojska]] odbacuje [[Kaledonci|kaledonska]] plemena sve do rijeke [[River Tay|Tay]], nakon čega su ona prisiljena sa Severom potpisati [[mirovni ugovor]]. Sever nakon toga opravlja [[Antoninov zid]] (koji će se zbog toga ponekad nazivati Severov zid).
* [[Kraj dinastije Han]]: Kineski gospodar rata [[Cao Cao]] pokreće veliki pohod protiv južnih gospodara rata sa ciljem da ponovno ujedini Kinu. Njegove trupe zarobljavaju južnjačku flotu u Jianglingu.
* Sever provodi teritorijalnu reorganizaciju rimske Britanije, koja je podijeljena na dvije provincije - Donju Britaniju ([[Britannia Inferior]]) na sjeveru sa sjedištem u [[castra|tvrđavi]] [[Eburacum]] (današnji [[York]]) i Gornju Britaniju ([[Britannia Superior]]) na jugu sa sjedištem u [[Rimski London|Londinijumu]] ([[London]]) koju čuvaju [[Rimska legija|legije]] sa bazama u [[Deva Victrix]]u i [[Caerleon|Isca Augusti]].
* Kralj [[Vologas VI od Partije|Vologas VI]] nasljeđuje oca [[Vologas V od Partije|Vologasa V]] na čelu [[Partsko Carstvo|Partskog Carstva]]. Njegov brat [[Artaban IV od Partije|Artaban IV]] u [[Medija|Mediji]] protiv njega započinje [[ustanak]]. 
* oktobar: [[Kraj dinastije Han]]: [[Liu Bei]] uspijeva pobjeći od Cao Caoa u [[Bitka kod Changbana|bitci kod Changbana]].
* [[Ardašir I]], vladar [[Estakhr|Istakhra]] ([[Perzija]]), diže ustanak protiv svog brata koji će označiti početak perzijske [[Sasanidsko porodično stablo|dinastije Sasandia]].
* [[10.12.]]—[[Cao Cao]] piše znamenitu pjesmu *Duǎn Ge Xíng''.
* zima - Kraj dinastije Han: Bitka kod Crvenih stijena u kojoj Zhou Yu i Liu Bei nanose veliki poraz Cao Caou, trajno spriječivši njegov pokušaj da ponovno ujedini Kinu pod svojim vodstvom; zajedno sa bitkom kod Yamena i bitkom na jezeru Poyang ona predstavljala jednu od najvećih pomorskih bitaka u kineskoj historiji.

## Rođenja
* 1.10.—Aleksandar Sever, rimski car (u. 235)
* Sima Shi, general u službi kineske države Wei (u. 255)

## Smrti
* Cao Chong, najstariji sin Cao Caoa (r. 196)
* Chen Deng, vojskovođa u službi Istočne dinastije Han (r. 170)
* Hua Tuo, kineski ljekar (r. 145)
* Huang Zu, general iz doba dinastihje Han 
* Kong Rong, kineski učenjak (pogubljenje) (b. 153)
* Liu Biao, gospodar rata u Jingzhouu
* Vologas V, vladar Partskog Carstva
Caerleon

:*Grad [[Chester]] se u prošlosti također nazivao Caerleon. Za trkaćeg konja v. [[Caerleon II]]*

**Caerleon** () je periferijsko naselje grada Newporta u Južnom Walesu, koje leži na rijeci Usk.

Caerleon je poznat kao izuzetno važan arheološki lokalitet, prije svega zahvaljujući rimskoj legionarskoj tvrđavi Isca Augusta te utvrđenom brdu iz Željenog doba. U Caerleonu. u neposrednoj blizini Isce Auguste, su smješteni velški Nacionalni muzej rimske legije i Muzej rimskih termi. Caerleon je imao ulogu i u britanskoj književnosti s obzirom da je Geoffrey od Monmoutha učinio Caerleon važnim mjestom u svom djelu *[[Historia Regum Britanniae]]*, a Alfred Lord Tennyson prilikom boravka u Caerleonu napisao *[[Idylls of the King]]*.

## Izvori

## Literatura
* Barber, Chris (1996) *Arthurian Caerleon: in literature and legend*. Blorenge Books 
* Brewer, Richard J. (2000) *Caerleon and the Roman Army: Roman Legionary Museum, a guide *; 2nd ed. Cardiff: Llyfrau Amgueddfa Cymru/ National Museum Wales Books  (1st ed. *Caerleon - Isca: the Roman Legionary Museum*, 1987)

## Vanjske veze

* Photos of Caerleon and surrounding area
* Caerleon Castle
* National Roman Legion Museum 
* Home to the Academy of Historical Fencing
* Encyclopaedia Britannica: Caerleon
Sasanidsko porodično stablo

**[[Sasanidska dinastija]]**, koja je vladala drevnim Iranom, osnovana je od strane Ardašira I koji je porazio posljednjeg partskog (arsakidskog) kralja Artabana IV ( *Ardavan*) a prestala je sa posljednjim sasanidskim kraljem Jezdigerdom III, poraženim od ranog Rašidunskog Kalifata.
Bitka kod Changbana

**Bitka kod Changbana** () se odigrala u jesen 208. kod Changbana (kraj današnjeg grada Jingmen u kineskoj provinciji Hubei) ) između snaga gospodara rata Cao Caoa na jednoj, i snaga gospodara rata Liu Beija na drugoj strani. Cao Cao, koji je prethodnih godina osigurao hegemoniju na sjeveru Kine, pokrenuo je 208. ogromnu vojsku u pohod na jug sa ciljem da pokori ostatak zemlje. Meta mu je bilo područje pod kontrolom Liu Biaoa, čiji se sin i nasljednik Liu Cong predao bez borbe. Liu Bei, koji je bio oficir u Liu Biaovoj vojsci se, pak, odlučio povući na jug te mu se pridružio veliki broj civila. Cao Caove trupe su kod Changbana uspjele dostići Liu Beijevu kolonu te zarobiti njen najveći dio; sam Liu Bei je sa svojim generalima uspio pobjeći i pronaći utočište u Xiakouu te odatle organizirati savez sa južnjačkim gospodarom rata Sun Quanom te tako suprostaviti Cao Caou u bitci kod Crvenih stijena.

## Reference

* Chen, Shou. *[[:s:zh:三國志|Sanguo Zhi]]*
* De Crespigny, Rafe. Generals of the South: The foundation and early history of the Three Kingdoms state of Wu . Australian National University, Canberra. 2004. Internet Edition. 
* De Crespigny, Rafe. "To Establish Peace: being the Chronicle of the Later Han dynasty for the years 201 to 220 AD as recorded in Chapters 64 to 69 of the Zizhi tongjian of Sima Guang". Volume 2.  Faculty of Asian Studies, The Australian National University, Canberra. 1996. .
* Luo, Guanzhong. *[[:s:zh:三國演義|Romansa Tri kraljevstva]]*
* Sima, Guang. *[[:s:zh:資治通鑑|Zizhi Tongjian]]*
Bitka kod Crvenih stijena

**Bitka kod Crvenih stijena**, također poznata i kao **Bitka kod Chibija**, () se odigrala na rijeci Yangtze zimi 208/09. između snaga sjevernog kineskog gospodara rata Cao Caoa na jednoj, i saveza južnih gospodara rata Liu Beija i Sun Quana na drugoj strani. Predstavljala je po angažiranim snagama najveći i po posljedicama najvažniji okršaj u periodu kraja dinastije Han. Iako je Cao Cao raspolagao sa više nego uvjerljivom brojčanom nadmoći u ljudstvu, saveznici su mu, koristeći superiorne pomorske vještine, nanijeli težak poraz i tako trajno zaustavili njegove pokušaje da ponovno ujedini Kinu pod svojom vlašću, koja se nakon toga permanentno podijelila na Tri kraljevstva

Opisi same bitke se razlikuju u detaljima, a njena precizna lokacija je već vijekovima predmet rasprava među historičarima , pri čemu se kao najozbiljniji kandidati spominju južna obala Yangtzea, jugozapadno od današnjeg Wuhana i sjeveroistočno od Baqiua (suvremeni grad Yueyang u provinciji Hunan). Najdetaljniji opis bitke sadrži biografija Zhou Yua iz 3. vijeka u *[[Zapisi Tri kraljeva|Zapisima Tri kraljevstva]]* (*Sanguo Zhi*). Bitka, značajno romantizirana i "začinjena" fikcijom, predstavlja jedan od najvažnijih dijelova radnje znamenitog romana *[[Romansa Tri kraljevstva]]*. Zapadnoj javnosti je, pak, poznata i po prikazu u kineskom filmskom spektaklu *[[Red Cliff (2008 film)|Crvena stijena]]* koga je 2008. režirao John Woo.

## Napomene

## Izvori

* .
* .
* .
* .
* . Internet Edition.
* . Internet Edition 2004.
*  Internet edition.
* . 
* .
* .
* .
Vologas VI od Partije

**Vologas VI od Partije** (na perzijskom: بلاش ششم Balash, ? -228) bio je posljednji vladar Partskog Carstva. Bio je sin kralja Vologasa V, koga je naslijedio oko 208. Međutim, ubrzo nakon toga je njegov brat Artaban IV protiv njega digao ustanak uspostavivši vlast u Mediji. Vologas je uspio zadržati vlast u zapadnim područjima Carstva, odnosno Mezopotamiji gdje posljednji numizmatički artefakti sa njegovim likom datiraju iz 228. Tada ga je porazio i svrgnuo perzijski velmoža Ardašir I, osnivač dinastije Sasanida.
Artaban IV od Partije

**Artaban IV od Partije** (? - 224) bio je pretposljednji vladar Partskog Carstva. Bio je najmlađi sin kralja Vologasa V, koga je nakon smrti 208 naslijedio Artabanov stariji brat Vologase VI. Između 208. i 214. je Artaban protiv Vologasa u Mediji digao ustanak i postepeno najveći dio Carstva stavio pod svoju kontrolu. Godine 216. je partski građanski rat nastojao iskoristiti rimski car Karakala koji je poduzeo veliki pohod, završen njegovim ubistvom u aprilu 217. Artaban je Karakalinog nasljednika uspio poraziti u bitci kod Nisibisa i natjerati ga da potipiše mirovni ugovor kojim je Rim bio dužan predati ranije osvojene teritorije. Uspjehe protiv Rimljana, međutim, nisu slijedili uspjesi protiv perzijskog velmože Ardašira koji je digao ustanak protiv viševjekovne partske vlasti. Oko godine 224. Artaban je poražen od Ardašira. Njegov brat se Vologas se u Mezopotamiji održao sve do 228. kada je i njegova teritorija pripojena novoosnovanom Sasanidskom Carstvu.

## Izvori
* Dio Cassius, vii, 12; lxxviii, 26.
Bitka kod Yamena

Pomorska **bitka kod Yamena** () (također poznata i kao **Pomorska bitka kod planine Ya**; ) se odigrala 12. marta 1279. između mongolskih snaga dinastije Yuan na jednoj, i kineskih snaga dinastije Song na drugoj strani. Iako su Mongoli imali deset puta manje brodova od dinastije Song, vještom taktikom su nanijeli katastrofalni poraz u kome je uništena ne samo flota dinastije Song, nego likvidirani svi članovi dinastije, nakon čega je cijela Kina pala pod mongolsku vlast.

## Izvori
* 《宋史 》*History of Song*, compiled under Toktoghan 脫脫 in 1344
* 《元史》*History of Yuan*, compiled under Song Lian 宋濂 in 1370
Bitka na jezeru Poyang

**Bitka na jezeruPoyang** (鄱陽湖之戰) se odigrala 1363. u Kini za vrijeme kraja dinastije Yuan između ustaničke vojske Hana na jednoj, i suparničke ustaničke vojske Minga na drugoj strani. U njoj su snage Minga odnijele odlučujuću pobjedu, a njihov vođa Zhu Yuanzhanga stvorio uvjete da sebe proglasi carem i osnuje novu dinastiju Ming.

## Izvori

## Literatura
* Hok-lam Chan, 'The Rise of Ming T'ai-tsu (1368-98): Facts and Fictions in Early Ming Official Historiography', *Journal of the American Oriental Society*, Vol. 95, No. 4 (Oct. - Dec., 1975), p.&nbsp;703, quoting *TTSL*, 13/165, abbreviation for *(Ming) T'ai-tsu shih-lu* (1418), ed. Yao Kuang-hsiao (1335-1418) et al., 257 *chüan*. Academia Sinica, Taipei 1962. (1.1.1.).
* Dreyer, Edward L., 'The Poyang Campaign of 1363: Inland Naval Warfare in the Founding of the Ming Dynasty,' in Kierman, Frank A., and Fairbank, John K. (eds.), *Chinese Ways in Warfare* (Cambridge, MA., Harvard University Press, 1974).
* Turnbull, Stephen, 'Fighting Ships of the Far East (1): China and Southeast Asia 202 BC - AD 1419.' (Oxford: Osprey Publishing, 2002).
* Wakeman, Frederic, Jr., 'Voyages', *American Historical Review*, Vol. 98, No. 1 (Feb., 1993), pp.&nbsp;1–17.
Sima Shi

**Sima Shi** (208–255), stilsko ime **Ziyuan** (子元) bio je kineski vojskovođa, a kasnije regent države Cao Wei, jednog od Tri kraljevstva. Bio je sin znamenitog državnika Sima Yija, kome je 249. pomogao da izvede dvorski puč kojim je svrgnut Cao Shuang, regent cara Cao Fanga, a nakon čega je Sima Yi postao najmoćniji čovjek u državi, a porodica Sima moćnija od carske. Nakon očeve smrti je zadržao kontrolu nda državom, a kada je 254. car Cao Fang pokušao da gha smijeni, Sima Shi ga je svrgnuo i zamijenio sa rođakom Cao Maom. Kada je umro godine 255. naslijedio ga je mlađi brat Sima Zhao, čiji će sin Sima Yan uzurpirati prijestolje i osnovati dinastiju Jin.

Nakon što je Sima Yan postao car, svom je stricu dao posthumnu titulu **Car Jing od Jina** (晉景帝), sa hramskim imenom **Shizong** (世宗).

## Povezano
* Popis ličnosti Tri kraljevstva
* Popis likova u Dynasty Warriors

## Literatura
* Fang Xuanling. *[[Knjiga Jina]]*, Poglavlje 2, Biografija cara Jinga.
Concepción

**Concepción** (španjolski za "začeće", u smislu Bezgrješnog začeća vjersku dogmu) je naziv mnogih gradova i sela. Najveće je Concepción u Čileu, konurbacija u kojoj živi više od milijun ljudi.
* Argentina
** Concepción del Uruguay, Entre Ríos 
** Concepción de la Sierra Department, Misiones
** Concepción de la Sierra
** Department Concepción (Argentina), Corrientes
** Concepción, Corrientes
* Čile
** Provincija Concepción (Čile)
** Pokrajina Concepción (Čile)
** Concepción (Čile)
* Gvatemala
** Concepción Chiquirichapa
** Concepción Huista
** Concepción Las Minas
** Concepción Tutuapa
** Concepción, Sololá
* Kolumbija
** Concepción, Antioquia
** Concepción, Santander 
* Meksiko
** Concepción, Campeche
** Concepción, Tabasco 
* Paragvaj
** Concepción, Paragvaj
** Department Concepción (Paragvaj)
* Peru
** Pokrajina Concepción (Peru)
** Concepción, Junín
* Filipini
** Concepcion, Iloilo
** Concepcion, Misamis Occidental
** Concepcion, Romblon
** Concepcion, Tarlac
* Venezuela
** Concepción, Zulia 
* SAD
** Nuestra Senora de la Purisima Concepcion de Acuna, Teksas

ostalo:
* Concepción (vulkan) - vulkan u Nikaragvi
* Bitka kod Concepcióna - u Teksaškom ratu za nezavisnost
** Concepción (brod) - brod čileanske ratne mornarice 
* Dave Concepción, igrač bejzbola za Cincinnati Redse 1970-ih i 1980-ih 
** Concepcion Picciotto, mirovni aktivist

## Povezano
* La Concepción
Jingzhou

**Jingzhou** () je grad na razini prefekture u kineskoj provinciji Hubei, smješten na obalama rijeke Yangtze. U općini živi ukupno 6,3 miliona, a u samom gradu 1,56 miliona stanovnika.

## Vanjske veze

* Službeni website grada
Sveti Alban

**Sveti Alban** je bio prvi britanski kršćanski mučenik. Zajedno sa svecima Julijem i Aronom, Alban je jedan od trojice mučenika zabilježenih u historiji rimske Britanije. Alban se navodi u kalendaru Crkve Engleske za dan 22. juna te štuje u anglikanskim, katoličkim i pravoslavnim zajednicama. Sveti Alban se spominje u "Acta Martyrum" te od strane Konstantina iz Lyona u njegovom *Životu sv. [[German iz Auxerrea|Germana iz Auxerrea]]* 480. Također se pojavljuje u Gildasovom tekstu *[[De Excidio et Conquestu Britanniae]]* iz 6. vijeka i Bedinom tekstu *[[Historia Ecclesiastica gentis Anglorum]]*.

Godine 2006. je dio svećenika Crkjve Engleske predložio da Alban zamijeni Svetog Jurja (Đorđa) kao svetac zaštitnik Engleske. Također je bilo prijedloga da postane svetac zaštitnik cijele Britanije.

## Napomene

## Literatura
* 

## Vanjske veze
* Bede, ''Ecclesiastical History'' Book i.vii : the story of Saint Alban
* The Latin Text of Bede's chapter on Alban, with an English translation. at www.earlychurchtexts.com - also links to online dictionaries and background materials
* ''Catholic encyclopedia'': St Alban
Chen Lan (dinastija Han)

**Chen Lan** (157–209) je bio kineski vojskovođa iz doba kraja dinastije Han. Služio je gospodara rata Yuan Shua i sudjelovao u njegovom napadu na provinciju Xu. Međutim, kada se Yuan Shu proglasio carem, Cgen Lan ga je napustio zajedno sa svojim kolegom Lei Bom. Njih dvojica su otada životarili kao banditi.

## Povezano
* Popis ličnosti Tri kraljevstva
Chen Ying (fiktivni lik)

**Chen Ying** (? -209) je fiktivni lik koji se pojavljuje u Luo Guanzhongovom historijskom romanu *[[Romansa Tri kraljevstva]]*. U njemu je opisan kao general koji u Guiyangu služi gospodara rata Zhao Fana. Kada Liu Bei šalje svog generala Zhao Yuna da pokori Guiyang, Chen Ying se pretvara da će se predati. Međutim, Zhao otkriva prevaru te ubija Chen Yinga.

## Povezano
* Popis ličnosti Tri kraljevstva

## Izvori
* Luo Guanzhong. *[[Romansa Tri kraljevstva]]*, Poglavlje 52.
209.

__NOTOC__
Godina **209.** (**[[rimske brojke|CCIX]]**) bila je redovna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Komoda i Lolijana** (ili, rjeđe, **godina 962. ''[[Ab urbe condita]]***). Oznaka 209. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Publius Septimius Geta|Publije Septimije Geta]] od svog oca, [[Rimsko Carstvo|rimskog]] cara [[Septimije Sever|Septimija Severa]], prima titule [[Imperator]] i [[Augustus (titula)|Augustus]].
* Sever planira napasti i poharati sjever današnje [[Škotska|Škotske]]. [[Rimska vojska]] je pokrenuta, te počinje graditi puteve i raščišćavati [[šuma|šume]], doprijevši do današnjeg [[Aberdeen]]a. Suprotsavljaju ju joj se [[Kaledonci|kaledonska]] plemena, koristeći [[gerila|gerilsku]] strategiju.
* U [[Indija|Indiji]] Chandashri, kralj iz dinastije [[Satavahana]], počinje vladati [[Andhra|Andhrom]].

== Rođenja ==
* [[Guan Lu]], kineski vidovnjak (u. [[256]])
* [[Sun Deng]], najstariji sin [[Sun Quan]]a (u. [[241]])
* [[Xiahou Xuan]], ministar kineske države [[Cao Wei|Wei]] (u. [[254]])

== Smrti ==
* [[Chen Lan]], general pod [[Yuan Shu]]om
* [[Liu Qi (Tri kraljevstva)|Liu Qi]], sin [[Liu Biao]]a
* [[Sun Ben]] (r. [[173]])
* [[Sveti Alban]] (mogući datum smrti)
* [[Chen Ying (Tri kraljevstva)|Chen Ying]], fiktivni general iz *Romanse Tri kraljevstva*
* [[Jin Xuan]], fiktivni general iz *Romanse Tri kraljevstva''
Organizacija američkih država

**Organizacija američki država** ili u originalu Organization of American States (OAS) je međunarodna organizacija 35 američkih država, sa sjedištem u Washingtonu, SAD. Osnovana je 1948. godine, potpisivanjem Povelje Organizacije američkih država, a koja je stupila na snagu 1951. godine.

## Članstvo
Po osnivanju 5. svibnja 1948. Organizaciju je činilo 21 država članica.
Danas, svih 35 nezavisnih američkih država su članice Organizacije:
* Antigva i Barbuda 
* Argentina 
* Bahami 
* Barbados 
* Belize 
* Bolivija 
* Brazil 
* Čile 
* Dominika 
* Dominikanska Republika 
* Ekvador 
* Grenada 
* Gvatemala 
* Gvajana 
* Haiti 
* Honduras (trenutačno pod suspenzijom zbog državnog udara iz 2009. godine)
* Jamajka 
* Kanada 
* Kolumbija 
* Kostarika 
* Kuba 
* Meksiko 
* Nikaragva 
* Panama 
* Paragvaj 
* Peru 
* Salvador 
* Sjedinjene Američke Države 
* Sveta Lucija 
* Sveti Vincent i Grenadini 
* Sveti Kristofor i Nevis
* Surinam 
* Trinidad i Tobago 
* Urugvaj 
* Venezuela

Službeni jezici organizacije su engleski, francuski, španjolski i portugalski. Iako je Surinam država članica, nizozemski nije službeni jezik.
Jin Xuan

**Jin Xuan** (? -209) bio je kineski gospodar rata iz doba kraja dinastije Han koji je vladao Kapetanijom Wuling u službi Liu Biaoa. Pojavljuje se kao lik u Romansi Tri kraljevstva gdje je opisano kako je prilikom Zhang Feijevog napada na Wuling odbio sugestiju svog pretpostavljenog Gong Zhija da se preda. Zbog toga je poražen, a Gong Zhi ga je potom ubio.

## Povezano
* Popis ličnosti Tri kraljevstva
Sun Deng

**Sun Deng** (209–241) bio je kineski plemić, odnosno krunski princ države Istočni Wu, jednog od Tri kraljevstva. Sun Deng je bio najstariji sin Sun Quana, osnivača i prvog cara države. Bio je oženjen za kćer Zhou Yua, sa kom je imao troje djece. Kineski izvori ga opisuju kao mudrog i kreposnog čovjeka, ali koji je umro mlad od bolesti, te nije stigao naslijediti svog oca.

## Povezano
* Popis ličnosti Tri kraljevstva
Xiahou Xuan

**Xiahou Xuan** (209–254), stilsko ime **Taichu** (太初) bio je kineski velikodostojnik na dvoru države Cao Wei, jednog od Tri kraljevstva. Bio je sin Xiahou Shanga. Preko majke je bio blizak dvorskoj frakciji Cao Shuanga, ali je ipak preživio puč u kome je 249. zbačen Cao Shuang Njegova sestra Gospa Xiahou Hui je bila supruga novog regenta Sima Shija. Godine 254. je Xiahou Xuan zajedno sa Li Fengom dobio naređenje od Cao Fanga da ubije Sima Shija. Međutim, zavjera je bila otkrivena, a Xiahou Xuan je pogubljen.

## Povezano
* Popis ličnosti Tri kraljevstva
Guan Lu

**Guan Lu** (209–256) je bio kineski vidovnjak iz vremena Tri kraljevstva. Spominje se u historijskim tekstovima, ali je najpoznatiji po anegdotama koje čine dio radnje romana *[[Romansa Tri kraljevstva]]*.

## Povezano
* Popis ličnosti Tri kraljevstva

## Literatura
* Luo, Guanzhong. *Romansa Tri kraljevstva*.
Ruan Ji

**Ruǎn Jí** (; 210–263) je bio kineski filozof i muzičar, poznat kao jedan od Sedam mudraca Bambusovog gaja. Bio je poznat kao veliki kritičar tadašnjih konfucijanskih normi te stavovima bliskim taoizmu. Bio je poznat kao autor pjesama i guqin a pripisuje mu se autorstvo Jiu Kuang ("Pijana ekstaza").

Navodi se kako je imao homoseksualnu ljubavnu vezu sa Xi Kangom, jednim od Sedam mudraca.  čijim je svjedokom postala Gospa Han, supruga Shan Taoa, jednog od članova grupe. Ona je, nakon što je promatrala Ruan Jia i Xi Kanga u seksualnom odnosu, svome mužu rekla kako im može biti "jednak po intelektu, ali ne i u krevetu".

## Izvori
Deksip

**Publije Herenije Deksip** (, , ccaa. 210–273) bio je grčki historičar, vojskovođa i političar iz doba Rimskog Carstva. Služio je kao nasljedni svećenikeleuzinske porodice Kerykes te kao *[[arhont basileus]]* i *[[Arhonti Atene|arhont eponymous]]* u Ateni. Istakao se hrabrošću i patriotizmom prilikom najezde Herula godine 269. te mu je podignut spomenik.

Poznat je kao autor tri knjige koje je kasnije spominjao Fotije, a to su:
# *Događaji poslije Aleksandra*, vjerojatni epitom Arijana
# *Scythica*, historija rimskih sukoba sa Gotima (arhaički nazvanih Skitima) u 3. vijeku
# *Chronike Historia* u 12 knjiga, koji opisuju 1000-godišnju historiju do vladavine cara Klaudija Gotskog (270)

*Kroniku* je poslije nastavio Eunapije iz Sarda, a vjeruje se da je služila kao jedan od glavnih izvora za *[[Historia Augusta|Historiu Augustu]]*.

## Sources
* 
* Fergus Millar (1969) "P. Herennius Dexippus: The Greek World and the Third-century Invasions," *Journal of Roman Studies* 59: 12–29.
* Francois Paschoud (1991) "L*'Histoire Auguste* et Dexippe," in G. Bonamente et al., eds., *Historiae Augustae Colloquium Parisinum*, 217-69.

## Vanjske veze
* Dexippus' Fragments in Dindorf's 1870 Minor Greek Historians
Organizacija islamske saradnje

**Organizacija islamske konferencije** ili **OIK** (arapski: منظّمة المؤتمر الأسلامي *Munazzamat al-mu'tamar al-islāmī*; engleski: *Organization of the Islamic Conference*, *OIC*; francuski: *L'Organisation de la Conférence Islamique*, *OCI*) je međunarodna organizacija s trajnim izaslanstvom pri UN-u, koja okuplja 57 država u kojima je islam državna, većinska ili manjinska religija.

## Historija
25. septembra 1969. godine, veliki broj vođa islamskih zemalja sastao se u Rabatu u Maroku zbog slučaja paljenja džamije Al Aksa u Jerusalimu, kojeg je 21. avgusta te godine podmetnuo australijski protestantski ekstremista.

U martu 1970. godine održana je prva islamska konferencija ministara inostranih poslova u Džedi. Stvorena su prva tela koja su zadužena za održavanje veza između zemalja članica i koordinacije u njihovim postupcima. U Džedi je od tad smešteno privremeno sedište organizacije u iščekivanju oslobođenja Jerusalima.

5. avgusta 1990. godine, na konferenciji ministara inostranih poslova u Kairu prihvaćena je Deklaracija o ljudskim pravima u islamu što je svojevrsno prilagođavanje ljudskih prava šerijatskom zakonu.

## Ciljevi
Ciljevi Organizacije islamske konferencije koji su definirani poveljom stvorenom u Džedi u martu 1972. su:

# Učvršćivanje islamske solidarnosti između zemalja članica; 
# Ojačavanje saradnje između zemalja članica na privrednim, društvenim, kulturnim, naučnim i drugim važnim poljima i savetovanje među zemljama članicama unutar međunarodnih organizacija;
# Raditi na uklanjanju rasne diskriminacije i kolonijalizma u svim oblicima;
# Podnošenje odgovarajućih mera kako bi se učvrsnuo mir i svetska sigurnost osnovana na pravdi;
# Usklađivanje postupaka u svrhu očuvanja svetih mesta, podrška borbi palestinskom narodu i pomoć u ostvarenju njihovih prava i oslobađanju njihova teritorija;
# Potpora svim muslimanima koji se bore za očuvanje svog dostojanstva, nezavisnosti i nacionalnih zakona;
# Stvaranje pogodne atmosfere za saradnju i razumevanje između zemalja članica i drugih zemalja.

## Popis glavnih sekretara
Ovo je popis glavnih sekretara OIK-a od njezina stvaranja:

# Tunku Abdul Rahman (Malezija), 1971–1973
# Hasan Touhami (Egipat), 1974–1975
# Dr. Amadou Karim Gaje (Senegal), 1975–1979
# Mr. Habib Chati (Tunis, 1979–1984
# Šarifudin Pirzada (Pakistan), 1985–1988
# Dr. Hamid Algabid (Niger), 1989–1996
# Dr. Azedine Laraki (Maroko), 1997–2000
# Dr. Abdelouahed Belkeziz (Maroko), 2001–2004
# Prof. dr. Ekmeledin Ihsanoglu (Turska), 2004–2014
# Ijad bin Amin Madani (Saudijska Arabija), 2014–

## Bivši susreti

## Vanjske veze
* Službena stranica Organizacije islamske konferencije 
* Islamska konferencija  dokumenti i informacije s zadnjeg sastanka na vrhu
211.

__NOTOC__
Godina **211.** (**[[rimske brojke|CCXI]]**) bila je redovna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Terencija i Basa** (ili, rjeđe, **godina 964. ''[[Ab urbe condita]]***). Oznaka 211. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==
* januar—[[Cao Cao]] piše znamenitu pjesmu *Ràng Xiàn Zì Míng Běn Zhì Lìng'' (讓縣自明本志令)
* 4.2. - Rimski car Septimije Sever nakon bolesti umire u Eborakum (današnji York) u Britaniji. Nasljeđuju ga sinovi Karakala i Geta, koji su bili određeni za su-vladare. 
* Ardašir I postaje kralj Perzije.
* Filadelf nasljeđuje Marka I na mjestu episkopa Vizantijuma.
* Senat deificira Septimija Severa, dok među njegovim sinovima eskaliraju svađe oko načina upravljanja Carstvom.
* 19.12. - Karakala poziva Getu na sastanak kako bi dogovorili pomirenje, a u stvari ga nastoji likvidirati. Geta, koji je kod Karakale došao bez tjelohranitelja, je napadnut i izboden mačevima od strane Karakalinih pretorijanaca te umire na rukama majke Julije Domne.
* kraj decembra - Karakala otpočinje masovnu čistku Getinih pristaša i simpatizera, pri čemu je legionarima dozvoljen "slobodni lovˇna ulicama Rima. Krvoproliće traje dva tjedna te je tada, prema suvremenim izvorima, ubijeno 20.000 ljudi.
* kraj decembra - Karakala se formalno proglašava kraljem Britanije pod imenom "Basijan".
* Počinje izgradnja Karakalinih kupališta (približni datum).

## Rođenja
* Sima Zhao, sin Sima Yija (u. 264)
* Gospa Xiahou Hui (u. 234)

## Smrti
* 4.2.—rimski car Septimije Sever (York, Engleska)
* 19.12.—Publije Septimije Geta, rimski ko-car (ubistvo)
* Serapion iz Antiohije, patrijarh Antiohije
* Klement Aleksandrijski (približni datum)
* Cheng Yi, kineski oficir
* Li Kan, kineski general
* Wang Lei, ministar pod Liu Zhangom
210.

__NOTOC__
Godina **210.** (**[[rimske brojke|CCX]]**) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao **Godina konzulstva Komoda i Lolijana** (ili, rjeđe, **godina 963. ''[[Ab urbe condita]]**''). Oznaka 210. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

## Rođenja
* Deksip, grčki historičar (u. 273)
* Mani, osnivač maniheizma (u. 276)
* Ruan Ji, kineski filozof i muzičar (u. 263)

## Smrti
* Cao Chun, general pod Cao Caoom (r. 170)
* Klaudije Galen, grčki učenjak
* Han Xuan (ubio ga Wei Yan) (r. 151)
* Zhou Yu, kineski vojskovođa (r. 175)
* Monoim, arapski gnostik (približni datum)
210-e

**210-e** su bile decenija koja je počela 1. januara 210. a završila 31. decembra 219.

## Događaji i trendovi

* 212 - Rimski car Karakala izdaje ukaz kojim su svi slobodni podanici Carstva proglašeni rimskim državljanima.
Karakaline terme

**Karakaline terme** () je naziv za kompleks javnih kupališta ili termi u Rimu, koje su sagrađene između 212. i 216. za vrijeme vladavine cara Karakale po kome su dobile ime. Površina kompleksa je iznosila oko 25 hektara, a sama zgrada je bila duga 228 m, široka 116 i visoka 38,5 m, te mogla istovremeno primati 1600 kupača. Osim kupanja, posjetiocima su na rasploganju stajale i dvije javne biblioteke – jedna sa latinskim, druga sa grčkim tekstovima. Terme su u upotrebi ostale sve do 6. vijeka kada su ih uništili Ostrogoti za vrijeme Gotskog rata. Ruševine su, međutim, dugo vremena ostale kao značajna rimska znamenitost, a za vrijeme Olimpijade 1960. su u njima održana gimnastička natjecanja.

## Vanjske veze

* 1960 Summer Olympics official report.  Volume 1. pp.&nbsp;76, 79.
* 1960 Summer Olympic official report.  Volume 2. Part 1. p.&nbsp;345.
* History Channel website for ''ROME: Engineering an Empire''  Take the video tour and see the Flash presentation on the Baths. Also see the Video Gallery for a short movie on the Baths.
* Baths of Caracalla Virtual 360° panorama and photos of the ruins.

* Caracalla Thermal Baths
Nursultan Nazarbajev

**Nursultan Abišuli Nazarbajev** (; Šamalgan, 6. jul 1940) prvi je i bivši predsednik Republike Kazahstan.

## Biografija
Rođen je u Šamalganu, današnji Kazahstan, tada Kazaška SSR, odnosno SSSR.

Neko je vreme radio u čeličani u Dnjeprodzeržinsku. Godine 1962, postao je član KPSS-a. Godine 1972, postao je sekretar Komiteta komunističke partije u metalurškom kombinatu u Karagandi, a četiri godine kasnije sekretar Regionalnog komiteta KPSS za Karagandu.

Od 1989. do 1991. godine bio je sekretar Komunističke partije Kazahstana.

U pokušaju državnog udara grupe sovjetskih zvaničnika i oficira avgusta 1991, Nazarbajev je podržao Borisa Jeljcina. Na predsedničkim izborima 1. decembra 1991, pobedio je osvojivši 91,5 % glasova.

Referendum održan aprila 1995. produžio je njegov predsednički mandat do 2000. godine. Za predsednika je bio izabran januara 1999. i ponovno u decembru 2005. godine. Nazarbajev je kandidat i na predsedničkim izborima 26. aprila 2015. U predizborno vreme dobio je podršku Vladimira Putina i Aleksandra Lukašenka koji su ga posetili u Astani u martu 2015. Peti put je izabran za predsednika Kazahstana.

Dana 20. marta 2019. godine, podneo je ostavku na mesto predsednika. Nasledio ga je predsednik Senata Kasim Žomar Tokajev.

Nekoliko dana nakon ostavke su kazahstanske vlasti po njemu preimenovale Astanu, glavni grad, koji sada nosi ime Nursultan.

## Reference

## Vanjske veze

* Kazahstan: Predsednik podneo ostavku nakon tri decenije na vlasti (B92, 19. mart 2019)
Filadelf od Vizantijuma

**Filadelf** () je bio prvi episkop Vizantijuma u doba vladavine rimskog cara Karakale. Stolovao je od 211. do 217.

## Izvori
* Οικουμενικό Πατριαρχείο
Liu Zhang

**Liu Zhang** se može odnositi na:
* Liu Zhang (princ Hana), član Zapadne dinastije Han koji je sudjelovao u likvidaciji klana Lü za vrijeme Meteža klana Lü
* Liu Zhang (gospodar rata), gospodar rata koji je u doba kraja dinastiej Han kontrolirao provinciju Yi.
Gospa Xiahou Hui

**Xiahou Hui** (211–234), formalno **Carica Jinghuai**, bila je kineska plemkinja na dvoru države Cao Wei, jednog od Tri kraljevstva. Bila je kćer Xiahou Shanga i supruga regenta Sima Shija, kome je rodila pet kćeri.

Godine 234. je Xiahou otrovana, pri čemu je kao počinitelj osumnjičen njen suprug. Nešto kasnije je Sima Shijeva treća supruga Yang Huiyu inzistirala da joj car Wu od Jina posthumno udijeli titulu Carica Jinghuai.

## Povezano
* Popis ličnosti Tri kraljevstva
Sima Zhao

**Sima Zhao** (? -265), kurtoazno ime**Zishang** (子尚), bio je kineski velikodostojnik, a potom regent i *de facto* vladar države Cao Wei, jednog od Tri kraljevstva.

Bio je sin regenta Sima Yija, koji je 249. u dvorskom puču preuzeo vlast u državi, a koga je 251. naslijedio njegov stariji brat Sima Shi. Godine 254. je zajedno sa bratom bio meta zavjere sa ciljem da vlast ponovno preuzme car Cao Fang; ona nije uspjela, i novim je carem postao Cao Mao. Godine 255. Sima Shi je umro, a Sima Zhao je od njega preuzeo vlast. Nakon što je suzbio i Cao Maov pokušaj preuzimanja vlasti, za novog cara je instalirao Cao Huana. Tada se okrenuo vanjsko-političkim poslovima te je, iskoristivši slabost suparničke države Shu Han protiv nje 263. lansirao pohod koji će završiti njenim osvajanjem i pripajanjem državi Cao Wei. Sima Zhao je nakon toga sebi dao titulu Kralj Jina - što su mnogi vidjeli kao prvi korak prema formalnom preuzimanju carske titule. Međutim, prije nego što su ti planovi stigli biti ostvareni, Sima Zhao se razbolio i umro. Sima Zhaoa je naslijedio njegov sim Sima Yan, koji je nekoliko mjeseci kasnije sebe proglasio carem i osnovao dinastiju Jin. Poslije toga je svom ocu posthumno dao titulu **Car Wen od Jina** (晉文帝), sa hramski imenom **Taizu** (太祖).

Sima Zhao je ostao ovjekovječen u kineskoj izreci "Svi na ulici znaju što je Sima Zhaou na umu." (*Sīmǎ Zhāo zhī xīn, lùrén jiē zhī*, 司馬昭之心, 路人皆知) čime se označavaju skrivene namjere koje više uopće nisu skrivene. Izreka se pripisuje caru Cao Maou koji je njome komentirao Sima Zhaove planove za preuzimanje carske titule.

## Povezano
* Popis ličnosti Tri kraljevstva
* Popis likova u Dynasty Warriors
Cheng Yi (dinastija Han)

**Cheng Yi** (? -211) bio je kineski vojskovođa iz doba kraja dinastije Han koji je služio gospodara rata Han Suija. Borio se protiv snaga Cao Caoa u Guanzhongu. Poginuo je u bitci kod prijevoja Tong.

U Luo Guanzhongom djelu *[[Romansa Tri kraljevstva]]* njegova je smrt pripisana Xiahou Yuanu.

## Povezano
* Popis ličnosti Tri kraljevstva
Wang Lei (dinastija Han)

**Wang Lei** (? -211) bio je kineski velikodostojnik iz doba kraja dinastije Han koji je služio gospodara rata Liu Zhanga. Nastojao je svog gospodara upozoriti da ne pruža gostoprimstvo Liu Beiju, i u tu svrhu se simbolički objesio o nogu sa vrha bedema. Kada Liu Zhang svejedno nije htio poslušati Wang Leija, on je prerezao konopac i pao na zemlju, ostavši na mjestu mrtav.

## Povezano
* Popis ličnosti Tri kraljevstva
212.

__NOTOC__
Godina **212.** (**[[rimske brojke|CCXII]]**) bila je prijestupna godina koja počinje u srijedu u julijanskom kalendaru. U svoje vrijeme je bila poznata kao **Godina konzulstva Aspera i Kamilija** (ili, rjeđe, **godina 965. ''[[Ab urbe condita]]***). Oznaka 212. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Aemilius Papinianus|Emilije Papinijan]], jedan od najuglednijih rimskih [[pravnik]]a iz doba [[Septimius Severus|Septimija Severa]], odbija napisati pravno mišljenje kojim bi se opravdaloubistvo ko-cara [[Publius Septimius Geta|Gete]] koje je naredio njegov brat [[Karakala]]. Zbog toga mu je u [[Drevni Rim|Rimu]] [[dekapitacija|odrezana glava]] u Karakalinom prisutsvu.
* Karakala negodovanje u [[rimska vojska|vojsci]] zbog Getinog ubistva pokušava utišati izdašnim [[donacija]]ma za vojnike.
* Karakala izdaje [[edikt]] (*Constitutio Antoniniana'') kojim su svi slobodani podanici Rimskog Carstva proglašeni rimskim državlajnima.
* U Rimu počinje izgradnja Karakalinih termi.
* Edesa postaje rimska provincija.

## Rođenja
*

## Smrti
* Liang Xing, general u službi dinastije Han
* Ma Teng, prefekt kineske provincije Liang (r. 156)
* Ma Xiu, drugi sin Ma Tenga
* Ma Tie, treći sin Ma Tenga
* Seren Samonik, pjesnik i ljekar
* Papinijan, rimski pravnik i pretorijanski prefekt pod Septimijem Severom (r. 142)
* Xun Yu, savjetnik Cao Caoa (r. 163)
* Yang Huai, kineski vojskovođa
Liang Xing

**Liang Xing** (? -212) bio je kineski vojskovođa iz doba kraja dinastije Han. Bio je smješten u provinciju Liang i služio gospodaru rata Cao Caou. Međutim, kada je Ma Chao digao ustanak protiv Cao Caoa, Liang Xiang mu se pridružio. Poslije Ma Chaovog poraza u bitci kod prijevoja Tong, Ma Chao je otišao u kapetaniju Zuopingyi (左馮翊) gdje se bavio banditskom aktivnošću. Tamošnji administrator Zheng Hun (鄭渾) je koristio razne psihološke trikove kako bi međusobno posvađao bandite, što mu je dalo vremena do dolaska Cao Caovih generala Xiahou Yuana i Xu Huanga koji su porazili Liang Xinga i odrezali mu glavu.

## Povezano
* Popis ličnosti Tri kraljevstva

## Literatura
* Chen, Shou. *[[:s:zh:三國志|Sanguo Zhi]]*
* de Crespigny, Rafe (1996). "To Establish Peace: being the Chronicle of the Later Han dynasty for the years 201 to 220 AD as recorded in Chapters 64 to 69 of the Zizhi tongjian of Sima Guang". Volume 2.  Faculty of Asian Studies, The Australian National University, Canberra. .
* .
* Luo, Guanzhong. *[[:s:zh:三國演義|Romance of the Three Kingdoms]]*
* Sima, Guang. *[[:s:zh:資治通鑑|Zizhi Tongjian]]*
Edikt

**Edikt** () je naziv za dokument kojim se službeno objavljuje neki zakon ili uredbu sa zakonskom snagom. Izraz dolazi od edikata koje je u antičkom Rimu izdavao pretor, a koji su predstavljali važan izvor rimskog prava. Izdavanje edikata je sa vremenom prešlo u ruke careva te se otada gotovo u pravilu povezuje sa monarhijama.

## Povezano
* Dekret
* Ukaz
* Fatwa
* Proklamacija
Yang Huai

**Yang Huai** (? -212) bio je kineski vojskovođa iz doba kraja dinastije Han koji je služio gospodara rata Liu Zhanga. Za vrijeme Liu Beijevog preuzimanja provincije Yi je držao vrata Baishui. Zajedno sa Gao Peijem je skovao plan da se ubije Liu Bei, ali je on razotkriven te ga je Liu Bei dao pogubiti.

## Povezano
* Popis ličnosti Tri kraljevstva

## Literatura
* *[[Zizhi Tongjian]]*, vol. 66.
Constitutio Antoniniana

***Constitutio Antoniniana*** (na latinskom doslovno "Antoninov ustav" ili, grublje prevededno, "Antoninov edikt"), kasnije poznatija kao **Karakalin edikt** bio je edikt koga je godine 212. izdao rimski car Karakala, a kojim su svi tada slobodni podanici Carstva dobili status istovjetan rimskim državljanima.

U drevnoj rimskoj državi je status rimskih državljana bio privilegija, a ne pravo za njegove podanike, te je ispočetka bilo ograničeno tek na osobe porijeklom iz Rima i njegovih kolonija; ostali slobodni podanici su bili pod statusom latinskog prava ili su se smatrali "strancima" (peregrini). No, kako se rimska država širila, tako se širilo i rimsko državljanstvo na njene podanike - vladari klijentskih država su automatski postajali rimskim državljanima, potom vladajuća klasa u važnijim ne-rimskim gradovima, zatim pripadnici pomoćnih trupa u rimskoj vojsci a na kraju i cijele kategorije stanovništva.

Historičari su podjeljeni oko toga koliki je, zapravo, bio udjel rimskih državljana među slobodnim podanicima Rimskog Carstva prije Karakalinog edikta i koju je on, zapravo, imao važnost. Njega tek uzgred spominje historičar Kasije Dion tumačeći ga nastojanjem Karakale da uz prava koja dolaze sa državljanstvo što većem broju podanika nametne plaćanje viših poreza. Kasniji historičari, pak, smatraju da je Karakala nastojao povećati ljudstvorimskih legija, s obzirom da su kao legionari mogli služiti tek rimski državljani. Postoje i mišljenja kako je Karakalin edikt, s obzirom na sve veći udjel rimskih državljana među stanovnicima Carstva samo formalizirao već postojeće trendove, odnosno da je bio isključivo simboličke prirode.

Dio historičara, pak, smatra da je Karakalin edikt kao dalekosežnu posljedicu imao nestanak, odnosno trasnformaciju pomoćnih trupa u tadašnjoj rimskoj vojsci. S obzirom da su automatski postali rimski građani, mnogi dotadašnji "peregrini" i "saveznici" su izgubili svaki poticaj da ulaze u njihove redove. Kasniji carevi su nedostatak ljudstva u pomoćnim trupama nadoknađivali regrutiranjem barbarskih naroda izvan rimskih granica, a što je bitno doprinijelo kasnijoj propasti Carstva.

## Vanjske veze
* The Roman Law Library, incl. ''Constitutiones principis''